Σαλάτα με κατσικίσιο τυρί, αχλάδι και καρύδι
Μια εύκολη σαλάτα, που θα στολίσει οποιοδήποτε τραπέζι. Το σημαντικότερο είναι ότι φτιάχνεται στο άψε σβήσε!
10 κομμάτια καρυδόψιχας, 2 χοντρές φέτες κατσικίσιο τυρί (από κορμό) ή τυρί για σαγανάκι της αρεσκείας μας (με διαφορετικό αποτέλεσμα), 3 φλιτζάνια ανάμεικτα σαλατικά χοντροκομμένα (από σακουλάκι, για εξοικονόμηση χρόνου), 1 κουτ. σούπας πετιμέζι ή μέλι, 4 κουτ. σούπας ελαιόλαδο, 2 κουτ. σούπας λεμόνι, αλάτι, πιπέρι, 3 φύλλα φασκόμηλου ψιλοκομμένα (σε ορισμένα σούπερ μάρκετ - αν δεν βρούμε, βάζουμε 1 κουτ. γλυκού δεντρολίβανο ψιλοκομμένο ή 1/2 κουτ. γλυκού ξερό, κοπανισμένο), 1 αχλάδι, σε φέτες
Για να φτιάξουμε τη σαλάτα με κατσικίσιο τυρί, αχλάδι και καρύδι, καβουρδίζουμε στο γκριλ του φούρνου τα κομμάτια καρυδόψιχας μέχρι να σκουρύνουν λίγο.Βγάζουμε τα καρύδια και βάζουμε κάτω από το καυτό γκριλ τις φέτες του τυριού για 4 λεπτά, μέχρι να ροδίσουν.Σε ένα μπολ ανακατεύουμε τα σαλατικά, το πετιμέζι, το ελαιόλαδο, το λεμόνι, αλατοπίπερο, τα καρύδια, τα φύλλα φασκόμηλου ψιλοκομμένα, το αχλάδι και τις φέτες τυριού.
Αχλάδι,Λεμόνι,Τυρί,Χριστούγεννα,Χορτοφαγικά